ARAMULTIM�DIA - Cocentaina enceta la Setmana Festera
0 opinions La localitat de Cocentaina ultima els preparatius per celebrar, el proper cap de setmana entre el 10 i el 13 d'agost, les seues festes de Moros i Cristians en honor al Patró Sant Hipòlit Màrtir.
Durant totes aquestes setmanes prèvies s'han succeït diversos actes de caire festera, com ara el passat Dia dels Comptes de dissabte. Els festers i festeres van posar ordre a les seues fulles per participar, amb tota tranquil·litat, d'unes festes que ja són imminents.
A més, el diumenge a poqueta nit va ser la Colla de Dolçaines i Tabals Mal Passet l'encarregada d'encetar els Concerts de Festes de 2012. Aquesta és la novena ocasió en què la colla contestana pren part d'aquest programa, com sempre al Pati d'Armes del Palau Comtal.
L'Ateneu Musical farà el mateix aquest dilluns per 26a vegada, i el dijous serà el torn del 34é Concert de Festes de la Unió Musical. Ambdues cites musicals començaran a les 22'30 hores al Palau.
Per altra banda el dimarts serà la 'volteta dels xiquets' i el dijous es procedirà al Trasllat de Sant Hipòlit des del Salvador.
La Festa s'olorarà amb més força si cal a partir del divendres amb la Nit de l'Olla. Serà el tret d'eixida per a la Trilogia que es reprendrà dissabte de matinada amb la Missa i la posterior Diana, un dels actes més estimats pels contestans i contestanes, que abarrotaran de ben segur la plaça de la Vila per gaudir de la primera desfilada.
Podeu consultar el Guió d'Actes de la Trilogia al document adjunt, per no perdre detall del que està per vindre i gaudir a Cocentaina. I ja sabeu que podeu seguir per Twitter tota l'actualitat festera amb el 'hashtag' #MiCCocentaina12
El Mal Passet va oferir diumenge el seu IX Concert de Festes./ AM
Programaci� completa dels Actes Festers de 2012. (pdf)